Proračunski vodič za građane 
za I. Izmjene i dopune Proračuna 
za 2026. godinu

Općina Saborsko

ŠTO JE PRORAČUN?

Proračun je jedan od najvažnijih dokumenata koji se donosi na razini jedinice lokalne i područne (regionalne) samouprave (JLP(R)S).
Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu. Sadrži i projekciju prihoda i primitaka te rashoda i izdataka za dvije godine unaprijed. Propis kojim su regulirana sva pitanja vezana uz proračun je Zakon o proračunu (Narodne novine 144/21).
Proračun se odnosi na fiskalnu godinu koja započinje  01. siječnja, a završava 31. prosinca svake kalendarske godine. 

Kako se donosi proračun?
Proračun donosi predstavničko tijelo jedinice lokalne samouprave odnosno Općinsko vijeće najkasnije do konca tekuće godine za iduću godinu prema prijedlogu kojega utvrđuje načelnik. 
Ako se proračun ne donese u roku slijedi privremeno financiranje, raspuštanje Općinskog vijeća i prijevremeni izbori za općinsko vijeće.

Opis je automatski generiran]Može li se proračun mijenjati?

Proračun nije „statičan“ akt već se, sukladno Zakonu može mijenjati tijekom proračunske godine
Tijekom godine na koju se proračun odnosi moguće su izmjene i dopune odnosno rebalans proračuna, kojeg predlaže načelnik, a donosi ga općinsko vijeće. 
Rebalans proračuna je izmjena proračunskih iznosa odnosno njihovo smanjenje ili povećanje u odnosu na prvotni, izvorni plan proračuna. 
Do rebalansa dolazi, kad se tijekom proračunske godine ustanovi, da su proračunski prihodi drugačiji u odnosu na one planirane proračunom ili se pojave nepredviđeni rashodi. 

· Jedno od najvažnijih načela proračuna je da isti mora biti uravnotežen
· Ukupna visina planiranih prihoda mora biti jednaka ukupnoj visini planiranih rashoda
· Proračun nije "statičan" akt već se, sukladno Zakonu, može mijenjati tijekom proračunske godine – rebalans proračuna
· Određeni rashodi mogu se financirati isključivo iz određenih prihoda – namjenski prihodi koji se ne smiju utrošiti na rashode koji nisu propisani Zakonom
· Proračun općine Saborsko objavljuje se u Glasniku Karlovačke županije i na mrežnim stranicama općine https://saborsko.hr/


Od čega se sastoji proračun? 
Opći dio – čini račun prihoda i rashoda i račun financiranja koji obuhvaća prihode i primitke te rashode i izdatke po vrstama. 
Posebni dio - sadrži rashode i izdatke raspoređene po programima odnosno njihovim sastavnim dijelovima, aktivnostima i projektima, a iskazani su po organizacijskoj klasifikaciji, izvorima financiranja i ekonomskoj klasifikaciji. 
Obrazloženje proračuna – sastoji se od obrazloženja općeg dijela proračuna i obrazloženja posebnog dijela proračuna. 
Planirani ukupni prihodi i rashodi poslovanja za Općinu Saborsko u 2026. godinu iznose 1.142.591,00 Eura. 

Opis je automatski generiran]Prihodi i primici proračuna po vrstama
1. Prihodi poslovanja koje općina Saborsko ostvaruje, sastoje se od: 
· Prihoda od poreza – porez na dohodak, porez na imovinu, porez na robu i usluge
· Pomoći iz inozemstva i od subjekata unutar općeg proračuna – pomoći proračunu iz drugih proračuna, pomoći iz izvanproračunskih korisnika
· Prihoda od imovine – prihod i od financijske imovine, prihodi od nefinancijske imovine 
· Prihoda od upravnih i administrativnih pristojbi, pristojbi po posebnim propisima i naknada – upravne i administrativne pristojbe, prihodi po posebnim propisima, komunalni doprinosi i naknade. 
· Prihoda od prodaje proizvoda i roba te pruženih usluga i prihodi od donacija 
· Kazne, upravne mjere i ostali prihodi – kazne i upravne mjere, ostali prihodi

2. Prihodi od prodaje nefinancijske imovine

3. Raspoloživa sredstva iz prethodnih godina, odnose se na:
· Raspoloživa sredstva iz prethodnih godina, koji se utvrđuje nakon završetka proračunske godine i prenosi se u iduću godinu. 


U nastavku je prikazan grafički prikaz prihoda proračuna Općine Saborsko 



Prema grafikonu, vidi se da najviši udio u planiranim prihodima imaju prihodi po izvorima za posebne namjene, a to su prihodi koji se trebaju namjenski utrošiti. Ti prihodi se sastoje od prihoda za zaštićena prirodna područja, šumskog doprinosa te komunalne naknade i doprinosa. 
Sljedeći prihodi su prihodi od poreza koji se uplaćuju u proračuna Općine, a zatim slijede pomoći iz inozemstava i od subjekata unutar općeg proračuna, a to kapitalne pomoći Ministarstva graditeljstva i prostornog uređenja, pomoći fiskalnog izravnanja, tekuće pomoći Ministarstva obrazovanja i znanosti, tekuće pomoći županije, Ministarstva regionalnog razvoja i fondova EU. Ti prihodi su također namjenski te se trebaju utrošiti prema njihovoj namjeni, osim fiskalnog izravnanja, koje pripada Općini. 
Na četvrtom mjestu nalaze se prihodi od imovine, najvećim dijelom odnosi se na prihode dobivene na temelju odluke o naknadi JLS na potpomognutim područjima. 


Rashodi i izdaci proračuna po vrstama

1. Rashodi poslovanja koje Općina Saborsko financira iz proračuna, sastoje se od:
· Rashoda za zaposlene, a obuhvaćaju plaće za zaposlene, naknade i doprinose na plaću.
· Materijalnih rashodi koji obuhvaćaju naknade troškova zaposlenima, rashode za uredski materijal i energiju, telefon, poštu, rashode za intelektualne i projektantske usluge, naknade troškova osobama izvan radnog odnosa, ostale nespomenute rashode poslovanja, odnosno troškove vezane za račune Općine Saborsko
· Financijskih rashoda koji se odnose na platne i bankarske usluge. 
· Subvencija – a odnose se na subvencije poljoprivrednicima. 
· Pomoći dane u inozemstvo i unutar općeg proračuna koji obuhvaćaju pomoći unutar općeg proračuna i pomoći proračunskim korisnicima drugih proračuna u sklopu financiranja redovne djelatnosti. 
· Naknade građanima i kućanstvima na temelju osiguranja i druge naknade – odnose se na jednokratne pomoći, financijsku pomoć,  pomoći za novorođeno dijete, stipendije, pomoći, financiranje učeničkih domova, pomoći u naravi. 
· Rashodi za donacije, kazne, naknade šteta i kapitalne pomoći – odnose se na tekuće i kapitalne donacije kroz vjerske zajednice, udruge, političke stranke, razvoj turizma, civilne zaštite i spašavanja. 

· 2. Rashodi za nabavu nefinancijske imovine, sastoje se od:

· Rashoda za nabavu neproizvedene dugotrajne imovine koja se odnosi na otkup zemljišta za gradnju komunalne infrastrukture  
· Rashoda za nabavu dugotrajne nefinancijske imovine, a odnosi se na nabavu novih rasvjetnih tijela, asfaltiranje lokalnih cesta, izgradnju zgrade za javnu namjenu, izgradnja igrališta za djecu, ulaganje u računalne programe, nabavku službenog vozila, opremanje mrtvačnice, ulaganje u izvorište, fitness oprema, nabavka nadzornih kamera, nabave uredske i računalne opreme, izgradnja parkirališta kod starog groblja, ulaganje u autobusna stajališta, ulaganje u projekt šetnice oko jezera, uređenje općinskog trga, postavljanje vidikovca.
· Rashoda za dodatna ulaganja na građevinskim objektima – odnose se na dodatna ulaganja u zgradi Općine i na dodatna popločavanja kod spomenika. 
U nastavku je prikazan grafički prikaz rashoda proračuna Općine Saborsko


	
Prema grafikonu najveći udio u planiranim rashodima imaju rashodi za nabavu neproizvedene dugotrajne imovine, a iznose 904.242,00 eura. 
Nakon toga slijede materijalni rashodi u iznosu od 466.503,50, a odnose se na rashode Općine od intelektualnih usluga, komunalnih usluga, usluga telefona, interneta, pristojbe i naknade, članarine, reprezentacije, premije osiguranja, naknade za rad predstavničkog i izvršnog tijela, računalne usluge i ostali rashodi koji se odnose na poslovanje Općine. 
[bookmark: _GoBack]Treći po redu su rashodi za donacije, kazne, naknade štete i kapitalne pomoći, a ti rashodi podrazumijevanju kapitalnu pomoć trgovačkom društvu za radove na vodoopskrbi, tekuće donacije udrugama i vjerskim zajednicama, tekuća donacija Turističkoj zajednici. Rashodi iznose 175.025,00 eura, a najveći udio odlazi na radove na vodoopskrbi. 

I.  Izmjene i dopune Proračuna Općine Saborsko objavljuje se u Glasniku Karlovačke županije i na mrežnim stranicama Općine Saborsko, a stupaju na snagu osmi dan od dana objave u Glasniku KŽ.

Važni kontakti i informacije
Adresa: Općina Saborsko, Senj 44, 47306 Saborsko

Kontakt telefon: 047/801-602

Internet adresa: https://saborsko.hr/proracun-2026/

E-mail adresa: opcinasaborsko@saborsko.tcloud.hr
Prihodi poslovanja


Prihodi od poreza	Pomoći iz inozemstva i od subjekata unutar općeg proračuna	Prihodi od imovine	Prihodi od upravnih i administrativnih pristojbi, pristojbi po posebnim propisima i naknada	Prihodi od prodaje proizvoda i robe te pruženih usluga, prihodi od donacija te povrati po protestira	Kazne, upravne mjere i ostali prihodi	Prihodi od prodaje neproizvedene dugotrajne imovine	439310	416351	151612	476769	100	1300	700	


Rashodi poslovanja


Rashodi za zaposlene 	Materijalni rashodi 	Financijski rashodi 	Subvencije 	Pomoći dane u inozemstvo i unutar općeg proračuna 	Naknade građanima i kućanstvima	Rashodi za donacije, kazne, naknade šteta i kapitalne pomoći	Rashodi za nabavu neproizvedene dugotrajne im. 	Rashodi za nabavu proizvedene dugotrajne im. 	Rashodi za dodatna ulaganja na nefinancijskoj imovini 	148415	466503.5	2857	4000	71297	10500	175025	70700	904242	64897.5	

